Jean Cassou
Jean Cassou er kendt fransk modstandsmand, digter og romanforfatter, men han indtog også en vigtig position som direktør for Musée d'Art moderne i Paris. Cassou er forfatter til enrække værker om moderne maleri, bl.a. Matisse (1955) og Chagall (1966).
Jean Cassous prosaværker karakteriseres gerne som romantiske, og han fandt inspiration bl.a. i E.T.A. Hoffmann og H.C. Andersen. Han er som digter mest kendt for samlingen Trente-trois sonnets composés au secret (1944, 33 sonetter digtet i fængslet) fra hans tid som frihedskæmper.